# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 7/2015

# zo zasadnutia Kolégia rektora STU zo dňa 09. 09. 2015

**PRÍTOMNÍ: podľa prezenčnej listiny**

**PROGRAM:**

1. Odovzdávanie dekrétov hosťujúcim profesorom Ing. arch. Ľubomírovi Závodnému a
Ing. arch. Pavlovi Paňákovi (R. Redhammer)
2. Harmonogram rokovaní na I. akademický polrok 2015-2016 (R. Redhammer)
3. Návrh smernice rektora určujúcej školné a poplatky spojené so štúdiom na STU na akademický rok 2016/2017 (Š. Stanko)
4. Harmonogram prijímacieho konania na akademický rok 2016/2017 (Š. Stanko)
5. Ďalšie podmienky prijímania na štúdium bakalárskeho študijného programu investičné plánovanie v priemyselnom podniku v akademickom roku 2016/2017 na ÚM STU
(Š. Stanko)
6. Ďalšie podmienky prijímania na štúdium bakalárskeho študijného programu priestorové plánovanie v akademickom roku 2016/2017 na ÚM STU (Š. Stanko)
7. Stretnutie so zahraničnými študentmi na mobilitných pobytoch na STU – informácia
(Š. Stanko)
8. Návrh smernice rektora - Plaketa Slovenskej technickej univerzity v Bratislave
(S. Biskupič)
9. Rôzne

**PREDLOŽENÉ MATERIÁLY:**

1. Harmonogram rokovaní na I. akademický polrok 2015-2016
2. Návrh smernice rektora určujúcej školné a poplatky spojené so štúdiom na STU na akademický rok 2016/2017
3. Harmonogram prijímacieho konania na akademický rok 2016/2017
4. Ďalšie podmienky prijímania na štúdium bakalárskeho študijného programu investičné plánovanie v priemyselnom podniku v akademickom roku 2016/2017 na ÚM STU
5. Ďalšie podmienky prijímania na štúdium bakalárskeho študijného programu priestorové plánovanie v akademickom roku 2016/2017 na ÚM STU
6. Stretnutie so zahraničnými študentmi na mobilitných pobytoch na STU – informácia
7. Návrh smernice rektora - Plaketa Slovenskej technickej univerzity v Bratislave

V úvode zasadnutia rektor po letnej prestávke privítal všetkých prítomných a odovzdal dekréty hosťujúcim profesorom Ing. arch. Ľubomírovi Závodnému a Ing. arch. Pavlovi Paňákovi.

**K BODU 1: Harmonogram rokovaní na I. akademický polrok 2015-2016**

Materiál uviedol rektor. Plán rokovaní je predkladaný na pravidelnej báze každý polrok.

**UZNESENIE: 7.1/2015-KR**

Kolégium rektora STU berie na vedomie harmonogram rokovaní na I. akademický polrok

2015/2016 a odporúča doplniť do plánu aj ďalšie podujatia prezentované na rokovaní.

**K BODU 2: Návrh smernice rektora určujúcej školné a poplatky spojené so štúdiom na STU na akademický rok 2016/2017**

Materiál prezentoval prorektor Stanko.

Dokument bol predložený v zmysle § 92 ods. 3 a ods. 15 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov a v súlade s článkom 23 bod 12 Štatútu STU v platnom znení. Materiál bol pripravený na základe návrhov fakúlt a Ústavu manažmentu STU v zmysle Úlohy 3/13.4.2015 z porady prorektora a prodekanov pre vzdelávanie konanej dňa 13.4.2015. Materiál bol prerokovaný na zasadnutí V STU dňa 26.08.2015.

Z diskusie:

V rámci diskusie prítomní vyjadrili názor, že smernica nemusí byť vydávaná každý rok. Smernica predstavuje pravidlá, ktoré sú nemenné. Školné a poplatky by mali byť prílohou smernice alebo jej dodatkom.

Členovia kolégia diskutovali aj o výške poplatku a spôsobu vyplňovania prihlášok. Podľa názoru väčšiny prítomných by sa mali poplatky za materiálne zabezpečenie prijímacieho konania, teda prihlášok, zjednotiť na 25€ (okrem FA STU). Študenti by tak vypĺňali prihlášky hlavne elektronicky, čím by sa zjednodušila administrácia prihlášok.

Rektor vyzval dekanov aj na zjednotenie výšky ročného školného. Odporučil nájsť vhodný kompromis, ale zároveň upozornil, že takéto zmeny je potrebné pripraviť v predstihu. Dekani vo všeobecnosti súhlasili s úpravou výšky školného. Rektor preto navrhol, aby sa tejto téme venovali aj na výjazdovom zasadnutí kolégia rektora a pokúsili sa nájsť všeobecne prijateľné riešenie.

**UZNESENIE: 7.2/2015-KR**

Kolégium rektora STU prerokovalo návrh smernice rektora určujúcej školné a poplatky

spojené so štúdiom na STU na akademický rok 2016/2017 s pripomienkami.

Kolégium rektora odporúča pripraviť nový, jednoduchší systém zverejňovania pravidiel,

školného a poplatkov, ako aj pokúsiť sa o ich zjednotenie.

**K BODU 3: Harmonogram prijímacieho konania na akademický rok 2016/2017**

Materiál uviedol prorektor Stanko.

Dokument bol predložený v zmysle § 57 ods. 5 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov; materiál je pripravený na základe podkladov fakúlt a Ústavu manažmentu v zmysle Úlohy 1/15.6.2015 z porady prorektora a prodekanov pre vzdelávanie konanej dňa 15.6.2015. Materiál bol prerokovaný na zasadnutí V STU dňa 26.08.2015.

Z diskusie:

V rámci diskusie rektor vyzval prítomných aj na zjednotenie termínu podávania prihlášok. Podľa názoru prítomných termín 31.03.2016 je akceptovateľný pre všetky fakulty, okrem FA STU, ktorá má z objektívnych dôvodov (talentové skúšky) iný termín.

**UZNESENIE: 7.3/2015-KR**

Kolégium rektora STU prerokovalo Harmonogram prijímacieho konania na akademický rok 2016/2017 s pripomienkami a dohodlo sa na jednotnom termíne podania prihlášok, t.j. 31.03.2016. Dohodnutý termín neplatí pre FA STU.

**K BODU 4: Ďalšie podmienky prijímania na štúdium bakalárskeho študijného programu investičné plánovanie v priemyselnom podniku v akademickom roku 2016/2017 na ÚM STU**

Materiál prezentoval prorektor Stanko.

**UZNESENIE: 7.4/2015-KR**

Kolégium rektora STU schvaľuje Ďalšie podmienky prijímania na štúdium bakalárskeho študijného programu investičné plánovanie v priemyselnom podniku v akad. roku 2016/2017 na ÚM STU s pripomienkou.

Pripomienka:

Termín podania prihlášok je potrebné vzhľadom na uznesenie č. 7.3/2015-KR zmeniť na 31.03.2016.

**K BODU 5: Ďalšie podmienky prijímania na štúdium bakalárskeho študijného programu priestorové plánovanie v akademickom roku 2016/2017 na ÚM STU**

Materiál prezentoval prorektor Stanko.

**UZNESENIE: 7.5/2015-KR**

Kolégium rektora STU schvaľuje Ďalšie podmienky prijímania na štúdium bakalárskeho študijného programu priestorové plánovanie v akad. roku 2016/2017 na ÚM STU s pripomienkou.

Pripomienka:

Termín podania prihlášok je potrebné vzhľadom na uznesenie č. 7.3/2015-KR zmeniť na 31.03.2016.

**K BODU 6: Stretnutie so zahraničnými študentmi na mobilitných pobytoch na STU – informácia**

Materiál prezentoval prorektor Stanko. Ide o stretnutie so zahraničnými študentmi

prichádzajúcimi na STU v rámci mobilít s účelom oboznámenia sa so systémom štúdia

a podmienkami štúdia na STU v Bratislave.

**UZNESENIE: 7.6/2015-KR**

Kolégium rektora STU berie na vedomie informáciu o stretnutí so zahraničnými študentmi na mobilitných pobytoch na STU.

**K BODU 7: Návrh smernice rektora - Plaketa Slovenskej technickej univerzity v Bratislave**

Materiál prezentoval prorektor Biskupič ako aktualizáciu podmienok pre udeľovanie Plakety

STU. Zachované ostávajú ustanovenia týkajúce sa vzhľadu Plakety STU, ktorá sa udeľuje

s účinnosťou od 1.10.1993.

**UZNESENIE: 7.7/2015-KR**

Kolégium rektora STU prerokovalo návrh Smernice rektora - Plaketa STU a odporúča predmetnú smernicu vydať.

**INFORMÁCIE A OZNAMY:**

Rektor

* zagratuloval dekanom k výsledkom komplexnej akreditácie
* informoval o stretnutí s ministrom, na ktorom ho pozval na niekoľko podujatí organizované STU
* oboznámil prítomných o stretnutí so zástupcami BSK, ktorí organizujú záujmové prednášky a prejavili záujem aj o prednášky STU
	+ v nadväznosti na uvedené požiadal dekanov o dodanie 2-3 tém aj s menami prednášateľov, ktorí by boli ochotní sa zapojiť do cyklu
	T: 16.09.2015
* poďakoval za návrhy na investičné požiadavky, za najlepšie dodané podklady považuje podklady zo SvF STU, zároveň požiadal tých, ktorí požiadavky ešte nedodali, aby tak urobili čo najskôr
	+ na nasledujúce zasadnutie kolégia rektora by bolo vhodné predložiť už komplexný návrh plánu investičných akcií
* informoval o stretnutí so zástupcami spoločnosti Jaguár/LandRover
* informoval, že od predsedu ŠČ AS STU, Ing. Beňa, obdŕžal nomináciu do Správnej rady STU

Ing. Beňo

* zaujímal sa o „neidentifikovateľné“ obdobie 3.7.2015 – 18.7.2015 v rámci harmonogramu akademického roka 2015/2016 a tlmočil obavy doktorandov z nejasnej situácie týkajúcej sa študijného voľna

Prorektor Stanko

* oboznámil prítomných o novej výzve z národného štipendijného programu SR a informoval o novinkách v programe „Leonardo“

Prorektor Moravčík

* oboznámil prítomných o skutočnosti, že ani jeden podaný projekt typu „Twinning“ neuspel, je potrebné pripraviť list na MŠVVaŠ SR a požiadať o určitú nápravu

dekanka Vitková

* poďakovala rektorovi za podporu pri organizovaní 4. svetovej konferencie o technickom a inžinierskom vzdelávaní (WCTEE)

dekan Unčík

* informoval o problémoch s odborovými štipendiami a problémoch s ubytovaním študentov

dekan Šajbidor

* v rámci UVP oboznámil prítomných o kritickom stave rekonštrukcie budovy FCHPT, stav je stále neprijateľný, upozornil na hroziace nedodržanie termínu pre odovzdanie stavby
	+ v nadväznosti na uvedené rektor informoval, že dodávateľa stavby písomne požiadal o zoznam vykonaných prác a ubezpečil pána dekana, že vyvíja dostatočný tlak na to, aby sa situácia riešila v náš prospech

Kvestor

* informoval o prebiehajúcej kontrole, vládneho auditu, na zverejňovanie zmlúv 2011-2015
	+ v tejto súvislosti požiadal dekanov o súčinnosť

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **September** | 21.09.2015 |  |  | 10:00 Sláv. odovzdávanie e-mobilov, 11:00 Otvorenie AR |
|  | 22.-23.09.2015 |  |  | Výjazdové zasadnutie KR STU, Červeník |
| **Október** | 07.10.2015 | KR STU | 09:00 | 14:00 PhD. promócie |
|  | 08.10.2015 |  |  | 10:00, 14:00 PhD. promócie |
|  | 12.10.2015 | PAS STU | 14:00 |  |
|  | 26.10.2015 | AS STU | 14:00 |  |
|  | 28.10.2015 | VR STU | 09:00 |  |

Zapísala: Zápisnicu overil:

Erika Jevčáková doc. Ing. Štefan Stanko, PhD.

10.09.2015 11.09.2015